FI Euroopan unionin virallinen lehti L 4/20

KOMISSION TÄYTÄNTÖÖNPANOPÄÄTÖS (EU) 2018/17,

annettu 5 päivänä tammikuuta 2018,

Itä-Atlantin ja Välimeren tonnikalakantojen kalastusta, Välimeren miekkakalakantojen kalastusta ja pohjoisen Adrianmeren sardiini- ja sardellikantojen kalastusta koskevasta yksittäisestä valvonta- ja tarkastusohjelmasta annetun täytäntöönpanopäätöksen 2014/156/EU muuttamisesta

(tiedoksiannettu numerolla C(2017) 8687)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 95 artiklan,

sekä katsoo seuraavaa:

(1) Komission täytäntöönpanopäätöksellä 2014/156/EU (2) otetaan käyttöön yksittäinen valvonta- ja tarkastusohjelma, jota sovelletaan Itä-Atlantin ja Välimeren tonnikalakantojen, Välimeren miekkakalakantojen sekä pohjoisen Adrianmeren sardiini- ja sardellikantojen kalastukseen.

(2) Euroopan parlamentin ja neuvoston asetuksessa (EU) 2016/1627 (3) vahvistetaan yleiset säännöt, jotka koskevat Kansainvälisen Atlantin tonnikalojen suojelukomission (ICCAT) suosittaman, tonnikalan (Thunnus thynnus) monivuotisen elvytyssuunnitelman soveltamista unionissa.

(3) Välimeren yleinen kalastuskomissio (GFCM) hyväksyi vuonna 2016 pitämässään 40. vuosikokouksessa säilytys- ja hoitotoimenpiteet GFCM:n sopimusalueen maantieteellisillä osa-alueilla 17 ja 18 (Adrianmeri). Näin ollen on aiheellista laajentaa yksittäisen valvonta- ja tarkastusohjelman soveltamisalaa, jotta voidaan taata näiden toimenpiteiden noudattaminen eteläisellä Adrianmerellä.

(4) Kyseisen vuonna 2016 pidetyn kokouksen aikana GFCM hyväksyi myös suosituksen GFCM 40/2016/4 (4), joka koskee monivuotista hoitosuunnitelmaa Sisiliansalmen kummeliturskan ja syvänmerenkatkaravun kalastuksen alalla (maantieteelliset osa-alueet 12 ja 16). Näin ollen yksittäistä valvonta- ja tarkastusohjelmaa olisi muutettava, jotta sen soveltamisala voidaan ulottaa koskemaan kyseistä kalastusta ja kyseisiä maantieteellisiä osa-alueita.

(5) ICCAT antoi marraskuussa 2016 pitämässään 20. erityiskokouksessa suosituksen [16–05] (5), joka koskee Välimeren miekkakalan monivuotista elvytyssuunnitelmaa ja sisältää erityisiä Välimeren valkotonnikalaan sovellettavia kohtia. Näin ollen on aiheellista muuttaa yksittäistä valvonta- ja tarkastusohjelmaa, jotta voidaan ottaa huomioon kyseisestä suosituksesta johtuvat uudet kansainväliset velvoitteet.

(6) Jotta voidaan vähentää jäsenvaltioiden hallinnollista taakkaa, tiettyjen komissiolle ja Euroopan kalastuksenvalvontavirastolle toimitettavien tietojen toimittamisen määräaikoja olisi yhdenmukaistettava kaiken sellaisen kalastuksen osalta, joka kuuluu yksittäisen valvonta- ja tarkastusohjelman piiriin.

(7) Yksittäisen valvonta- ja tarkastusohjelman kestoa ei saisi rajoittaa, ja ohjelmaa olisi tarvittaessa voitava tarkistaa ja muuttaa säännöllisin väliajoin, jotta voidaan ottaa huomioon mahdolliset uudet kansainväliset velvoitteet, jotka sitovat unionia ja sen jäsenvaltioita, sekä mahdolliset muut asiaankuuluvat säännökset, jotka vahvistetaan yhteisen kalastuspolitiikan puitteissa.

(8) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Täytäntöönpanopäätöksen 2014/156/EU muuttaminen

Muutetaan täytäntöönpanopäätös 2014/156/EU seuraavasti:

1) Korvataan otsikko seuraavasti: ”Komission täytäntöönpanopäätös 2014/156/EU, annettu 19 päivänä maaliskuuta 2014, Itä-Atlantin ja Välimeren tonnikalakantojen sekä eräiden Välimeren pohjakalalajien ja pelagisten lajien kalastukseen sovellettavasta yksittäisestä valvonta- ja tarkastusohjelmasta”;

2) Korvataan 1 artikla seuraavasti: ”1 artikla Kohde ja määritelmät 1. Tässä päätöksessä vahvistetaan yksittäinen valvonta- ja seurantaohjelma, jota sovelletaan seuraavien kantojen kalastukseen: a) Itä-Atlantin ja Välimeren tonnikala; b) Välimeren miekkakala; c) Välimeren valkotonnikala; d) pohjoisen ja eteläisen Adrianmeren sardiini- ja sardelli sekä e) Sisiliansalmen kummeliturska ja syvänmerenkatkarapu. 2. Itä-Atlantista, Välimerestä, pohjoisesta ja eteläisestä Adrianmerestä sekä Sisiliansalmesta käytetään jäljempänä nimitystä ’asianomaiset alueet’. 3. Tässä päätöksessä tarkoitetaan a) ’pohjoisella Adrianmerellä’ ja ’eteläisellä Adrianmerellä’ Euroopan parlamentin ja neuvoston asetuksen (EU) N:o 1343/2011 (*1) liitteessä I määriteltyjä maantieteellisiä osa-alueita 17 ja 18; b) ’Sisiliansalmella’ Euroopan parlamentin ja neuvoston asetuksen (EU) N:o 1343/2011 liitteessä I määriteltyjä maantieteellisiä osa-alueita 12, 13, 14, 15 ja 16; c) ’Välimerellä’ YK:n elintarvike- ja maatalousjärjestön (FAO) suuralueita 37.1, 37.2 ja 37.3; d) ’Itä-Atlantilla’ Euroopan parlamentin ja neuvoston asetuksen (EY) N:o 218/2009 (*2) liitteessä III määriteltyjä Kansainvälisen merentutkimusneuvoston (ICES) suuralueita VII, VIII, IX ja X sekä FAO:n osa-aluetta 34.1.2. (*1) Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (EUVL L 347, 30.12.2011, s. 44)." (*2) Euroopan parlamentin ja neuvoston asetus (EY) N:o 218/2009, annettu 11 päivänä maaliskuuta 2009, Koillis-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta (EUVL L 87, 31.3.2009, s. 70).”;"

3) Poistetaan 2 artiklan 2 kohta;

4) Korvataan 5 artiklan 3 kohta seuraavasti: ”3. Jos muun jäsenvaltion kuin asianomaisen jäsenvaltion lipun alla purjehtiva kalastusalus tai kolmannen maan kalastusalus toimii 1 artiklassa tarkoitetulla alueella / tarkoitetuilla alueilla, sille on vahvistettava riskitaso tämän artiklan 2 kohdan mukaisesti. Jos tietoja ei ole, alusta on pidettävä ”hyvin korkean” riskintason kalastusaluksena, jolleivät lippuvaltion viranomaiset toimita 9 artiklan mukaisesti oman, 4 artiklan 2 kohdan sekä tämän artiklan 2 kohdan mukaisesti laaditun riskinarviointinsa tuloksia, jotka johtavat erilaiseen riskitasoon.”;

5) Muutetaan 12 artikla seuraavasti: a) Korvataan 3 kohta seuraavasti: ”3. Edellä 1 ja 2 kohdassa tarkoitetut tiedot on toimitettava komissiolle ja Euroopan kalastuksenvalvontavirastolle sähköisesti 15 päivänä syyskuuta ja saatettava ajan tasalle seuraavan vuoden 31 päivänä tammikuuta.”; b) Poistetaan 4 kohta;

6) Korvataan liitteet I ja II tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 5 päivänä tammikuuta 2018. Komission puolesta Karmenu VELLA Komission jäsen

(1) EUVL L 343, 22.12.2009, s. 1.

(2) Komission täytäntöönpanopäätös 2014/156/EU, annettu 19 päivänä maaliskuuta 2014, Itä-Atlantin ja Välimeren tonnikalakantojen kalastusta, Välimeren miekkakalakantojen kalastusta ja pohjoisen Adrianmeren sardiini- ja sardellikantojen kalastusta koskevasta yksittäisestä valvonta- ja tarkastusohjelmasta (EUVL L 85, 21.3.2014, s. 15).

(3) Euroopan parlamentin ja neuvoston asetus (EU) 2016/1627, annettu 14 päivänä syyskuuta 2016, tonnikalan monivuotisesta elvytyssuunnitelmasta Itä-Atlantilla ja Välimerellä ja neuvoston asetuksen (EY) N:o 302/2009 kumoamisesta (EUVL L 252, 16.9.2016, s. 1).

(4) Recommendation GFCM/40/2016/4 establishing a multiannual management plan for the fisheries exploiting European hake and deep-water rose shrimp in the Strait of Sicily (GSA 12 to 16).

(5) ICCAT:n suositus [16–05], jolla korvataan suositus [13–04] ja joka koskee Välimeren miekkakalan monivuotista elvytyssuunnitelmaa.